"Tegelikult see eesmärk oli natuke teistsugune. Ma üritasin rääkida meie kaitseväest, meie kaitseväge kiita ja kirjeldasin sellist olukorda, et tulevikus võiks meil ideaalses olukorras olla meil nii tugevad kaitseväed, et saaks kõikide ohtudega hakkama." Aga kuna selline väide minu poolt tuli, siis pean ma nende tagajärgedega tegelema," rääkis Korb.
Miks räägivad Keskerakonna poliitikud ühele ühte ja teistele teist juttu?
"Tegelikult nii ei ole," vastas Korb. "Võibolla need näited, mis tuuakse, on erinevad," ütles Korb ja lisas, et seda näidet, mis ta tõi, on võimalik kahte moodi tõlgendada.
"NATO valik on Eesti jaoks kõige parem," kordas Korb taaskord.
Mis ei meeldi Korbile, et Eesti kuulub NATOsse, küsis uudisteankur. "Mina küll ei öelnud, et mulle ei meeldi."
Korb kinnitas, et tema usub Keskerakonda ja sellesse, mis partei on teinud. "Mina küll ei tahaks, et minu ütlemist kasutaks kogukond lõhustamiseks."